# Black metal

### Z Wikipédie

Black metal je hudobný žáner, ktorý sa vyvinul začiatkom 80. rokov 20. storočia v rámci veľkej expanzie heavy metalu. Vyvinul sa z thrash metalu, podobne ako jeho sesterský žáner death metal.

Sú dva hlavné pohľady na definíciu žánru: prvý hovorí, že black metal je presne špecifikovaný štýl hudby a treba lipnúť na jeho dodržiavaní, naproti tomu druhý hovorí, že black metalová filozofia a texty sú nadradené hudbe.

Pôvodcovia black metalu sú hlavne skupiny Venom, Mercyful Fate, Bathory, Bulldozer a Mayhem. Názov pochádza z albumu Black Metal skupiny Venom, albumy považované za prvé black metalové sú nahrávky Bathory z polovice 80. rokov, počnúc albumom Under the sign of the Black Mark.

Black metal v súčasnej podobe (známy aj ako druhá vlna black metalu) je dielom hlavne nórskych skupín ako Darkthrone, Emperor, Immortal, Burzum, Ancient a Enslaved, ktoré síce začínali starým (klasickým) štýlom, ale postupne pridávali prvky z heavy metalu, klasickej hudby a elektroniky a tiež spopularizovali prakticky undergroundový žáner.

## [úprava] Charakteristika

Black metal môže mať nasledovné charakteristiky:

- rýchla gitarová hra (tzv. tremolo),
- charakteristická je častá disharmónia až disonancia,
- texty zamerané hlavne na satanizmus, pohanstvo, okultizmus, blasfémiu,
- hudba sa zväčša odráža od molových tónin,
- často sa využíva aj množstvo ľudových stupníc, či iných kompozičných prvkov, príp. pôvodné ľudové nástroje,
- hudba odrážajúca náladu, zameraná na vytvorenie atmosféry,
- rýchle, agresívne bicie,
- častý výskyt elektroniky (klávesy), organu, sláčikov a zborov, ktoré dávajú hudbe orchestrálny, príp. katedrálny nádych. Niektoré skupiny klávesy využívajú veľmi často, potom sa zaraďujú do podkategórie symfonický black metal,
- vysoko posadený, škriekavý vokál,
- chladná, smutná, temná, melancholická atmosféra.

Pre black metal je typická aj zlá kvalita zvuku. Niektoré kapely definované ako „lídri žánru“ postupom času zmenili svoj štýl a v súčasnosti nie sú považované za čisto blackmetalové. Novšie výhonky blackmetalových kapiel používajú v hudbe aj ambientné doplnky ako akustické gitary a klávesové pasáže (organ, alebo aj iné nástroje).

Jednoznačné, ale nie vlastné poznávacie znamenie je maľba tváre/tela, vačšinou kombinácia čiernobieleho make-upu, ktorá je použitá na dosiahnutie výzoru rozkladajúcich sa tiel. Ďalšie poznávacie znamenie sú satanské prezývky hudobníkov. Príklady: Quorthon: Bathory; Darken: Graveland; Count Grishnackh: Burzum; Fenriz: Darkthrone; Nergal, Inferno: Behemoth; Abbath: Immortal; Euronymous, Hellhammer, Maniac, Necrobutcher, Blasphemer: Mayhem; Hoest, Ihsahn, Samoth, Faust, Trym: Emperor; Nattefrost: Carpathian Forest; Malefic: Xasthur atď.

Koncom 90. rokov sa z blackmetalovej produkcie vytráca násilie, aj kvalita zvuku sa postupne zlepšuje. Na scénu sa postupne dostávajú kapely z východného bloku, ktoré prinášajú nové hudobné motívy. Tieto kapely často oslavujú pohanskú minulosť svojich národov a zakomponovávajú do hudby folklórne prvky.

## [úprava] Podžánre

### [úprava] NSBM (National Socialist Black Metal)

Texty piesní sú ovplyvnené ideológiou fašizmu a ideou rasovej segregácie. Hudobne sa nelíši od ostatných druhov black metalu. Nie je to však originálny žáner a nehlási sa ku klasickému odkazu black metalu. Podľa ortodoxných black metalistov je tento žáner politický a nesúhlasia s jeho počúvaním, najmä kvôli spomenutým fašistickým motívom. Najhlavnejší z tohto žánru sú asi Nemci Absurd. Ďalšie významne skupiny sú napríklad A.D.Hominem, Der Sturmer, Sturm, Aryan Triump, War 88 atď.

### [úprava] Symfonický black metal

Tento metal je, narozdiel od pôvodného black metalu, charakteristický hlavne klávesami a pekným čistým zvukom. Tento štýl začali hrať ako prví nórski Emperor v roku 1991. Neskôr v tom pokračovali aj Briti Cradle of Filth a Nóri Dimmu Borgir. Tento štýl black metalu sa stal čoraz populárnejším, o čom svedčí aj množstvo kapiel hrajúcich ho. Za zmienku stoja napríklad dánski Illnath, ktorí sú často prirovnávaní k už spomínaným Cradle of Filth, ďalej napríklad aj Black Countess, či už tento štýl nehrajúci Mystic Circle.

### [úprava] Pagan/Viking metal

Je to štýl metalu, často hudobne totožný s black metalom. Texty sú zamerané na pohanskú minulosť národov, oslavujú bohov a hrdinov starých mýtov. Do pagan metalu patrí hlavne keltská a vikingská mytológia, ale častá je aj slovanská tematika. V menších množstvách môžeme nájsť kapely, ktorých texty sa orientujú na pôvodné náboženstvá Indiánov, alebo Stredného východu. Za skupinu, ktorá začala hrať ako prvá v tomto štýle, sa považuje Bathory. Iné skupiny hrajúce tento štýl sú napr. Nokturnal Mortum, Heol Telwen, Falkenbach, Moonsorrow, Ásmegin, Enslaved, Navja, Arkona, Hromovlad atď.

Zdroj: "http://sk.wikipedia.org../../../b/l/a/Black_metal.html"

Kategória: Black metal

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- العربية
- Български
- Bosanski
- Česky
- Dansk
- Deutsch
- English
- Esperanto
- Español
- Eesti
- Suomi
- Français
- Galego
- עברית
- Hrvatski
- Magyar
- Bahasa Indonesia
- Italiano
- 日本語
- Latina
- Lietuvių
- Bahasa Melayu
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Simple English
- Slovenščina
- Svenska
- Türkçe